กรุงศรีมองหยวนแข็งส่งกองใหม่ลุ้นรับ5%
กรุงศรีชวนหากำไรเงินหยวนแข็งค่า โอกาสรับ 5% กรณีเก็งผิดข้าง เงินต้นอยู่ครบ
30 ต.ค. 2565

กรุงศรีชวนหากำไรเงินหยวนแข็งค่า โอกาสรับ 5% กรณีเก็งผิดข้าง เงินต้นอยู่ครบ
นายฉัตรรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทจะเปิดขายกองทุนเปิดกรุงศรีเงินหยวนคอมเพล็กซ์รีเทิร์น 1Y2 (KFCYCR1Y2) ระหว่างวันที่ 21-28 พ.ย. 2554 เชื่อว่าเป็นจังหวะดีในการลงทุนเพื่อสร้างผลตอบแทนจากเงินหยวนจะแข็งค่าขึ้น 
นักวิเคราะห์ส่วนใหญ่มองว่าในปี 2555 เงินหยวนจะแข็งค่าขึ้นเฉลี่ยประมาณ 4.49% จากที่คาดว่าเศรษฐกิจจีนจะขยายตัว 9.1% ในปี 2554 และ 8.7% ในปี 2555 
รวมถึงการบริโภคภายในประเทศมีแนวโน้มเพิ่มขึ้นและปล่อยสินเชื่อที่มากกว่า 10% ต่อปี เป็นกลไกขับเคลื่อนสำคัญ นอกจากนี้ จีนอาจยอมปล่อยให้เงินหยวนแข็งค่าเพื่อลดปัญหาเงินเฟ้อ รวมถึงเศรษฐกิจสหรัฐที่ฟื้นช้าและปัญหาหนี้ยุโรปทำให้นักลงทุนทั่วโลกเข้าหาจีน ขณะที่ตลาดโลกมองว่าเงินหยวนอ่อนกว่าความจริง 23% 
สำหรับกองทุนนี้มีนโยบายลงทุน 75% ในตราสารหนี้ในหรือต่างประเทศที่เหลือ 25% ลงทุนในตราสารในรูปของสัญญาซื้อขายล่วงหน้า ที่มีสินทรัพย์อ้างอิงเป็นอัตราแลกเปลี่ยนระหว่างเงินหยวนกับเหรียญสหรัฐ กรณีที่หยวนแข็งค่าตามคาดเมื่อครบอายุโครงการ 1 ปี นักลงทุนมีโอกาสรับผลตอบแทนสูงสุด 5% หากหยวนคงที่หรืออ่อนได้เงินต้นคืน